[{"text_idx": "#000007", "text": "Tomatiseemned Paprika seemned Kurgiseemned eluslooduse aiad"}, {"text_idx": "#000010", "text": "Keraamiliste anduritega automaatsed kastmissu\u0308steemid Peenrataimede ja po\u0303o\u0303saste kastmine Toataimede ja ro\u0303dukastide kastmine"}, {"text_idx": "#000021", "text": "Bumerangid algajale ja lastele Bumerangid eksperdile ja kogenud kasutajale Puidust bumerangid Plastikust bumerangid"}, {"text_idx": "#000026", "text": "Aiandusalane konsultatsioon ja rododendroni aedade rajamine Kasutustingimused Kasvuhoonete mu\u0308u\u0308k ja paigaldus Pakume ainult parimat- kasvuhooned, pesakastid, ko\u0308o\u0308gitehnika.. Partnerid ja lingid Tootmiskasvuhooned ja kasvuhooned ettevo\u0303tjale"}, {"text_idx": "#000027", "text": "Kasvuhooned no\u0303udlikule kasutajale Kasvuhoone valimine Kasvuhoone vundamendi ehitamine Kasvuhoone garantii Miks valida tugev ja kvaliteetne kasvuhoone ?"}, {"text_idx": "#000031", "text": "Mudellennukid kasvuhooned kasvuhoone kasutamine kasvuhoone taimed talveaiad Aiato\u0308o\u0308riistad ko\u0308o\u0308gitehnika ko\u0308o\u0308ginoad toidu sa\u0308ilitamine ja vaakumpakendamine toidukuivatid taimede kasvatamine ravimtaimed rododendronid toataimed lindude toitmine ja linnuso\u0308o\u0308gimajad pesakastid lindudele Mudelrongid Lauanoad"}, {"text_idx": "#000032", "text": "kasvuhoone kasutamine kasvuhoone taimed talveaiad"}, {"text_idx": "#000035", "text": "Mustika kasvatamine 38.1k viewsToaravimtaim Aaloe kasvatamine ja kasutamine 30.2k viewsTomati kasvatamine kasvuhoones 29.4k viewsVaarikate kasvatamine 26.3k viewsSibula kasvatamine 25.8k viewsFu\u0308u\u0308sali kasvatamine ja kasutamine 25.5k viewsTomati seemnete ku\u0308lvamine, tomatitaimede pikeerimine ja kasvatamine 24.8k viewsArbuusi kasvatamine avamaal ja kasvuhoones 24.8k viewsAedherne kasvatamine ja kasutamine 24.2k viewsKasvuhoonesse ja aeda sobivad kurgisordid 18.8k views"}, {"text_idx": "#000036", "text": "Pesakasti kasutamine ehk kes elab Sinu pandud pesakastis?"}, {"text_idx": "#000037", "text": "Pesakasti tegelik kasutamine ja\u0308a\u0308b meile tihti saladuseks. Tavaliselt paneme kevadel kuldnokale ja tihastele paar pesakasti u\u0308les ja siis unustame asja pikaks ajaks. Eriti kui paneme u\u0308les mitu pesakasti ja osa neist nagu tu\u0308hjaks ja\u0308a\u0308vad, siis ei vaata me neid tavaliselt enne kui ja\u0308lle kevad ka\u0308es. Kes aga elab tegelikult nendes nn tu\u0308hjades pesakastides?"}, {"text_idx": "#000038", "text": "Kui paneme u\u0308les pesakasti kuldnokale, siis eeldame loomulikult, et seal elab ainult kuldnokapere. Kui paneme tihaste pesakasti siis tihastele. Vahel vo\u0303ime aga to\u0303siselt u\u0308llatuda kuidas pesakaste tegelikult aasta lo\u0303ikes kasutatakse."}, {"text_idx": "#000039", "text": "Must ka\u0308rbsena\u0308pi emane lind pesakastil"}, {"text_idx": "#000040", "text": "Kuldnokapaari toimetusi on maja la\u0308hedal raske mitte ma\u0308rgata nii laulmise ajal kevadel kui hiljem poegade toitmise ajal. Seda aktiivsust ja sekeldamist on lihtsalt kogu aed ta\u0308is. On mida ja\u0308lgida ja nautida. Vahest ja\u0308a\u0308b aga mo\u0303ni pesakast na\u0308iliselt tu\u0308hjaks ja asustamata. On see aga pa\u0308riselt nii?"}, {"text_idx": "#000041", "text": "Nii looduslikud puutu\u0308ve o\u0303o\u0303nsused kui inimeste poolt u\u0308les pandud pesakastid leiavad pesitsemisperioodil ma\u0308rtsist augustini va\u0308ga aktiivset kasutamist. Tegelikult on see ainult pool to\u0303de. Ta\u0308ielik saladus seisneb selles, et pesakastid leiavad kasutamist aastaringselt, mitte ainult pesitsusperioodil."}, {"text_idx": "#000042", "text": "Reeglina on aedades ja parkides pesakaste karjuvalt va\u0308he, et ko\u0303ikidele lindudele, nahkhiirtele ja teistele tegelastele ja\u0308tkuda. Seepa\u0308rast ka\u0308ib seal u\u0308litihe konkurents iga paigaldatud pesakasti kasutuso\u0303iguse nimel."}, {"text_idx": "#000043", "text": "Mo\u0303ned linnuliigid pesitsevad meil suve jooksul u\u0308ks kord aga mo\u0303ned kaks kuni kolm korda. Vahel teevad mitu korda pesitsevad linnud ja\u0308rgmised pesad samasse pesakasti aga vahel valivad nad iga kord uue koha. Samas la\u0308hevad ja\u0308lle pesitsemise lo\u0303petanud lindude pesakastid kohe ka\u0308iku nende poolt kes teise ja kolmandagi pesa rajavad. Seega looduses to\u0303esti tu\u0308hja kohta ei ole."}, {"text_idx": "#000044", "text": "Metsherilase kasvav pesa va\u0308ikeses tihase pesakastis. Pilt on tehtud ku\u0308lma vihmase ilmaga kui herilased olid passiivsed. Sooja ilmaga ei saanud sinna ligi minna."}, {"text_idx": "#000045", "text": "Lisaks lindudele kasutavad vabu pesakasti va\u0308ga usinalt meie nahkhiired. On pesakaste kuhu mahuvad vabalt korraga pesitsema nii linnud kui nahkhiired \u2013 na\u0308iteks profimudel pesakast 2GR. Seal on piisavalt ko\u0303rgust ja lausa spetsiaalne nish laes nahkhiirtele. Sagedamini aga on nii, et nahkhiirte poolt asustatud pesakasti linnud enam mugavasti a\u0308ra ei mahu ja vastupidi. Seepa\u0308rast on soovitatav na\u0308iteks pargis vo\u0303i suuremas aias iga 5 paigaldatud linnupesakasti kohta panna u\u0308les ka 1 vo\u0303i rohkem spetsiaalset pesakasti nahkhiirtele. Siis ei sega linnud ja nahkhiired teineteist ja mahuvad mo\u0303lemad kenasti a\u0308ra."}, {"text_idx": "#000046", "text": "Meemesilased on asustanud puidust pesakasti"}, {"text_idx": "#000047", "text": "Linnud ja nahkhiired on ko\u0303igile natuke tuttavad tegelased. Kes aga veel pesakastides elavad. Ko\u0303ige sagedamini vo\u0303ib vabaks ja\u0308a\u0308nud pesakastis ette tulla metsherilaste ja vaablaste pesasid. Herilastele tehakse ku\u0308ll lause spetsiaalseid ja u\u0308sna suuri pesakaste aga ka igasugune auguga puitbetoonist ja vahel ka puidust pesakast sobib ha\u0308sti."}, {"text_idx": "#000048", "text": "Ei maksa meelt heita kui teie poolt kevadel u\u0308les pandud ilusasse linnupesakasti on suve alguseks ehitanud oma paberlossi vaablased vo\u0303i metsherilased. Nad on mo\u0303lemad va\u0308ga kasulikud ja u\u0308sna ettevaatlikud putukad."}, {"text_idx": "#000049", "text": "Need kes augustikuus moosi lo\u0303hna peale ko\u0308o\u0308ki lendavad ja tu\u0308u\u0308tuks muutuvad on maaherilased. Nemad elavad maa sees urgudes ja vo\u0303ivad olla vahel ka u\u0308sna agressiivsed. Metsherilased ja vaablased on va\u0308ga so\u0303bralikud kui putuka kohta vo\u0303ib nii o\u0308elda. U\u0308tleme siis rahumeelsed. Nad ei tiku ligi ja ei no\u0303ela kergesti."}, {"text_idx": "#000050", "text": "Nende kasulikkus teile ja teie aiale seisneb aga ainuu\u0308ksi nende toidustiilis. U\u0308ks herilase pesakond tarvitab suve jooksul oma vastsetele toiduks u\u0308le 1kg ka\u0308rbseid ja parme. Samuti so\u0308o\u0308vad nad meelsasti leheta\u0308isid ja teisi kahjureid. Kui te pole just ka\u0308rbse fanaatik vo\u0303i parmuarmastaja, siis kulub herilase pesakond aeda marjaks a\u0308ra."}, {"text_idx": "#000051", "text": "Imetajatest ku\u0308lastavad ja kasutavad lindudele u\u0308les pandud pesakaste meelsasti na\u0308iteks oravad, nugised, erinevad hiired ja meie haruldane unilane Lagrits."}, {"text_idx": "#000052", "text": "Orav vo\u0303tab tihti pesakohana kasutusele tu\u0308hja kakuliste pesakasti. Kakulistele pannakse u\u0308les suuri puidust vo\u0303i puitbetoonist pesakaste. Kui mingil po\u0303hjusel ja\u0308a\u0308b selline pesakast tu\u0308hjaks vo\u0303i vabaks, siis sobib see oravale suurepa\u0308raselt."}, {"text_idx": "#000053", "text": "Aedadesse ja parki nugis ei satu aga kui kaku pesakast on u\u0308les pandud metsamassiivi, siis vo\u0303ib sinna tulla puhkama ka nugis. Nojah, nugis teeb vahest ka nii, et so\u0308o\u0308b orava tema pesas a\u0308ra ja heidab siis orava pesasse puhkama. Sagedamini aga valib ta tu\u0308hja suure pesakasti lihtsalt varjupaigaks."}, {"text_idx": "#000054", "text": "Suurtes kaku pesakastides o\u0308o\u0308bivad tihti ka suured ra\u0308hnid nagu mustra\u0308hn. Pesa teeb mustru\u0308hn puutu\u0308vesse alati ise aga suvise puhkepaigana sobib kaku pesa va\u0308ga ha\u0308sti. Tihti puhkavad seal suvel just isased ra\u0308hnid vo\u0303i poissmehed, kes pesa toitmisega ho\u0303ivatud pole."}, {"text_idx": "#000055", "text": "Madalale paigaldatud va\u0308iksemad tihase pesakastid saavad tihti omale erinevatest metsa hiirtest asukad. Ilmselt ko\u0303ige po\u0303nevam hiire moodi asukas pesakasti on unilane Lagrits. Tema veedab seal lausa talvepuhkuse. Selleks aga peate asume u\u0308sna piiratud alal La\u0308a\u0308ne-Eestis kus Lagritsaid veel on."}, {"text_idx": "#000057", "text": "U\u0308ks po\u0303hjus miks pesakasti on parem panna u\u0308les mitte talvel vaid juba suve lo\u0303pus vo\u0303i su\u0308gisel on tema aktiivne talvine kasutamine. Su\u0308gisest kevadeni kasutavad paljud linnud ja loomad pesakaste nii soojade ja turvaliste o\u0308o\u0308bimiskohtadena kui tagavarade sahvrina."}, {"text_idx": "#000058", "text": "Talvevarusid soetavad pesakasti na\u0308iteks puukoristajad ja tihased. Suuremasse kuldnoka pesakasti vo\u0303ib vahel suure pa\u0308hklilao teha paskna\u0308a\u0308r. Ka oravad tassivad vahel mo\u0303ned pesakastid varusid ta\u0308is. Maapinna la\u0308hedale pandud pesakastid va\u0308ikelindudele saavad talviseks ajaks vahel hoopis hiirtele talvekorteriks ja toidulaoks."}, {"text_idx": "#000059", "text": "Pesakasti kasutamine talvise sooja o\u0308o\u0308bimiskohana"}, {"text_idx": "#000060", "text": "U\u0308ks va\u0308ga oluline rakendus ko\u0303ikidele u\u0308les pandud pesakastidele on tegelikult talvise pakasega sooja ulualust pakkuda. Talvel leiavad praktiliselt ko\u0303ik pesakastid lindude poolt kasutust o\u0308o\u0308bimiskohtadena. U\u0308hes kuldnoka pesakastis on na\u0308htud vahel koos o\u0308o\u0308bimas lausa ku\u0308mneid linde, kes tihedalt u\u0308ksteise vastu surudes soojust hoiavad."}, {"text_idx": "#000061", "text": "Saksa linnuteadlased on teinud mitmeid uuringuid ja saanud kinnitust, et talvisel ajal hukkub palju rohkem va\u0308ikelinde ku\u0308lma aga mitte na\u0308lja to\u0303ttu. Seega kui pole kannatlikust linde u\u0308letalve toita, siis pane va\u0308hemalt mo\u0303ned pesakastid aeda u\u0308les ja vo\u0303id kindel olla, et pa\u0308a\u0308stad hulga elusid. Meie talved on aga saksa talvedest veelgi pikemad ja seega oleks kena teha nii u\u0308ht kui teist \u2013 ehk panna u\u0308les pesakaste ja anda lindudele lisaso\u0308o\u0308ki."}, {"text_idx": "#000062", "text": "U\u0308kski pesakast ei seisa kasutamata"}, {"text_idx": "#000063", "text": "Seega kui osa pesakaste ja\u0308a\u0308b pesitsemisest na\u0308iliselt ko\u0303rvale, siis on see ta\u0308iesti normaalne. Pesakastid on tegelikult kogu aeg va\u0308ga aktiivselt kasutusel. Lihtsalt mo\u0303ned kasutusviisid on rohkem ma\u0308rgatavad kui teised."}, {"text_idx": "#000064", "text": "Mo\u0303tle nii, et kui lisad oma aeda na\u0308iteks 3 uut pesakasti, siis kui palju rohkem elu ja kasutajaid see Sinu aeda juurde toob?"}, {"text_idx": "#000067", "text": "Loe veel: Noored aialinnud valivad omale uue kodu augustis, Aitame Eesti pa\u0308a\u0308sukesi!, 5 soovitust pesakasti paigalduseks, Kuldnoka pesakast, Miks on puitbetoon pesakast lindudele parem, Kas pesakastid on ta\u0308napa\u0308eval vajalikud?, Pesakasti hooldamine, Pesakastid tihastele ja va\u0308ikelindudele, Pesakastid kakulistele, Nahkhiirte pesakastid, Pesakastide kasutamine-kes seal elavad?, 10 fakti rasvatihase kohta, Va\u0308a\u0308riselupaikade loomine aias, Kuidas muuta aed siiliso\u0303bralikuks?, Lindude lemmikud-so\u0308o\u0308dakoogid ja o\u0308ko rasvapallid, Toida linde aastaringselt"}, {"text_idx": "#000068", "text": "Mind huvitab: kui aed on suur (kasvatame toitu, lilli ja ravimtaimi) ja linnumajasid on juba aias mo\u0303ned, siis tuleb lind ju esmalt aeda toidu pa\u0308rast. Kas pesakastide pakkumine ei valmista linnule hiljem probleemi iseseisvalt hakkamasaamiseks endale vajadusel ise pesa ehitada?Ta\u0308nan kommentaaride eest."}, {"text_idx": "#000069", "text": "Ta\u0308nan Katrin selle hea ku\u0308simuse eest. See on ta\u0308napa\u0308eval aktuaalne teema.Paljud aiapidajad muretsevad, et kui lindudele anda lisatoitu ja panna pesakaste ka siis nad on juba inimestest nii so\u0303ltuvad, et ei oska enam ise endaga hakkama saada."}, {"text_idx": "#000070", "text": "Kordame ko\u0303ikidele looduseso\u0303pradele veelkord u\u0308le, et linnud ja\u0308a\u0308vad nutikateks, osavateks ja so\u0303ltumatult metsikuteks vo\u0303rukaelteks ka meiepoolse lisahoole puhul. Inimesed on lindude suhtes so\u0303bralikult ka\u0308itunud juba tuhandeid aastaid ja ometigi pole lindudega midagi halba juhtunud. Linnud kasutavad muidugi iga lisavo\u0303imaluse ta\u0308nulikult a\u0308ra aga see ei tee neid kindlasti mugavamaks kuna looduses on karm konkurents- mugavad su\u0308u\u0308akse lihtsalt a\u0308ra."}, {"text_idx": "#000071", "text": "Pesakastide panemine on aga paraku u\u0308sna vajalik, kuna oleme suurema osa loodusest betooni valanud ja viimased metsad Eestis parkideks muutnud, kus pole ei looduslikke ko\u0303dupuid ega vanu po\u0303lispuid kus pesapaiku leida. Pesakastid on hetkel ainuke vo\u0303imalus paljudele liikidele meil hakkama saada.Teisest ku\u0308ljest avapesitsejad, kes pesao\u0303o\u0303nsusi ei kasuta teevad nagunii igal aastal oma nokaga uue pesa. Aga nendel pesakoha ja materjali puudust ei ole."}]